$78.23 - Nexen N Priz AH8 195/65R-15 tires | Buy Nexen N Priz AH8 tires at SimpleTire
Nexen N Priz AH8 195/65R-15
195/65R-15 560AA 1,356 lbs 44 psi 9/32nds 5.5~7.0" N/A N/A N/A Nike-AIR WILDWOOD SUPREME Online Bestelle, Nike-AIR WILDWOOD SUPREME Verkoop - Nieuwe Aankomst Warm Te Koop Amsterdam Online Winkel
AIR WILDWOOD SUPREME zwart/wit/groen,nike roshe run black,populair
AIR WILDWOOD SUPREME wit/zwart/rood,nike schoenen Goedkoop sale,outlet online
AIR WILDWOOD SUPREME zwart/wit/rood,nike schoenen air max goedkoop,Rotterdam...
MAX 87 blauw/beige/wit,nike schoenen Goedkoop zwart,Rotterdam online kopen Heartland Dental - Careers Dental Assistant, Garrisonville in Stafford, Virginia | Careers at Neibauer Dental - Garrisonville
Part-time DA/General Dental Assistant - working 25-29 hours per week Aspen sê oor reuseverskil tussen skuld, waarborge | Netwerk24
Deur Nellie Brand-Jonker 19 September 2018 10:46
Aspen Pharmacare se aandeelprys het effens met 1,4% gestyg na hy 'n verklaring uitgereik het om te verduidelik oor sy skuld en waarborge.
Kan dit die oënskynlike reuseverskil van R26,7 miljard tussen Aspen se skuld en die waarborge verskaf aan finansiële instellings wees wat beleggers die afgelope week so omgekrap het?
Die beleërde medisynegroep ontken nou hy het finansiering wat nie op sy balansstaat aangetoon word nie.
Dit is oënskynlik wat beleggers die afgelope week so gepla het en tot die skerp val in sy aandeelprys gelei het.
Die maatskappy het Woensdagoggend vir die eerste keer ’n verklaring uitgereik waarin vrae van beleggers beantwoord is nadat sy aandeelprys die afgelope week skerp gedaal het.
Die aandeelprys het begin val nadat die maatskappy ’n week gelede sy resultate vir die jaar tot einde Junie uitgereik het. Volgens Aspen het hy sedertdien talle navrae gekry oor sekere aspekte van die onderneming. Daarom is besluit om aanvullende inligting uit te reik sodat alle aandeelhouers die inligting het.
Netwerk24 het Dinsdag berig sy aandeelprys het verder geval en sy markwaarde is nou sowat ’n derde minder as ’n week gelede.
Aspen het geen finansiering wat van sy balansstaat geneem is nie en alle waarborge aan finansiële instellings is net op volfiliale van toepassing.
Een van die vrae was klaarblyklik oor die waarborge aan finansiële instellings vergeleke met Aspen se skuld.
Luidens die jaarresultate beloop waarborge aan finansiële instellings R73,5 miljard terwyl sy lenings R46,8 miljard beloop nadat kontant in ag geneem is.
“Aspen het geen finansiering wat van sy balansstaat geneem is nie en alle waarborge aan finansiële instellings is net op volfiliale van toepassing,” het die maatskappy nou in die verklaring verduidelik.
Aspen verduidelik die verskil so:
1. Die waarborge is vir die maksimum waarde van alle beskikbare geriewe en kredietlyne en nie net vir dit wat tot dusver gebruik is nie.
2. Die kontantsaldo word van die lenings afgetrek terwyl die waarborge op die volle beskikbare skuldgeriewe is – benut of onbenut.
3. Die waarborge dek ook sekere kredietlyne wat met ongewone skuldgeriewe verband hou, soos afgeleide instrumente.
Blykbaar het beleggers ook vrae gehad oor die vooruitsig vir die inkomstegroei van kommersiële farmaseutiese produkte.
Volgens Aspen is die teiken vir dié produkte organiese groei van tussen 1% en 4% oor die volgende boekjaar. Dit sluit dus groei vanweë verkrygings uit.
Die disinvestering uit formulemelk verlede week het beleggers blykbaar ook ontstig.
Aspen het op dieselde dag as sy resultaataankondiging gesê hy het ’n ooreenkoms onderteken om sy internasionale bedrywighede aan die Lactalis-groep te verkoop vir €739,8 miljoen.
Die netto opbrengs hiervan, ná transaksiekoste en verwante belasting, gaan na verwagting €644 miljoen (R11,2 miljard teen ’n wisselkoers van R17,44 per euro) wees.
Die opbrengs gaan gebruik word om Aspen se skuld te verminder.
Wisselkoersbewegings kan ’n wesenlike impak hê op Aspen se resultate wat in rand gerapporteer word.
Sowat 20% van die groep se inkomste en minder as 20% van sy wins ná belasting word in rand verdien.
Die res word in verskeie geldeenhede verdien waarvan die belangrikste die euro, Australiese en Amerikaanse dollar, die yuan en die jen is.
“As die huidige wisselkoerse voortduur vir die res van die boekjaar, gaan dit ’n positiewe impak op die resultate in rand hê.”
Meer oor: Aspen | Medisyne | Aandeelprys | Skuld
Aspen: Ons is nie Steinhoff